На основу чл. 55. став 1. тачка 2, 57. став 1. и 60. ст. 1. тачка 2) и 3. Закона о јавним набавкама („Службени гласник РС”, бр. 124/12, 14/15 и 68/15) Агенција за осигурање и финансирање извоза Републике Србије а.д. Ужице објављује:

**ПОЗИВ ЗА ПОДНОШЕЊЕ ПОНУДА**

**у поступку јавне набавке услуге ревизије финансијских извештаја за 2020. годину**

**Назив наручиоца:** Агенција за осигурање и финансирање извоза Републике Србије а.д. Ужице

**Адреса наручиоца**: 31000 Ужице, Улица Љуба Стојановића бр. 5

**Интернет страница наручиоца**: [www.aofi.rs](http://www.nstoplana.rs)

**Врста поступка јавне набавке**: јавна набавка мале вредности

**Опис предмета јавне набавке: услуга ревизије финансијских извештаја за 2020. годину**, назив и ознака из ОРН: ревизорске услуге, 79212000

**Критеријум за доделу уговора**:

Критеријум за доделу уговора је „најнижа понуђена цена”

**Начин преузимања конкурсне документације односно интернет адреса на којој је конкурсна документација доступна**: Сва заинтересована лица могу бесплатно преузети конкурсну документацију на Порталу јавних набавки www.portal.ujn.gov.rs и на интернет страници наручиоца

**Начин подношења понудa и рок за подношење понудa**:

Благовременим ће се сматрати све понуде које стигну на адресу наручиоца последњег дана наведеног рока до 11,00 часова, односно до 24. септембра 2020. године до 11,00 часова.

Понуде са свим доказима се подносе на адресу 11000 Београд, Улица Савска бр. 25 (зграда Српске банке а.д. Београд, III спрат) у запечаћеној коверти, са назнаком на омотници ПОНУДА - НАБАВКА бр. 9/2020 – услуга ревизије финансијских извештаја за 2020. годину, НЕ ОТВАРАТИ. На полеђини коверте обавезно навести назив, адресу и број телефона понуђача. Понуда се доставља на српском језику са ценама израженим у динарима.

**Начин, место и време отварања понуда**: Јавно отварање понуда обавиће се комисијски, дана 24. септембра 2020. године у 11,30 часова у просторијама наручиоца на адреси 11000 Београд, Улица Савска бр. 25, III спрат. Представници понуђача који учествују у поступку јавног отварања морају пре почетка отварања предати комисији за јавну набавку писано пуномоћје (овлашћење) издато на меморандуму понуђача, оверено печатом и потписом овлашћеног лица.

**Рок за доношење одлуке о додели уговора**: одлуку о додели уговора нручилац ће донети сходно члану 108. став 3. ЗЈН у року од 10 дана од дана отварања понуда.

**Контакт**: branislav.djosic@aofi.rs